Tunisia

**Tunisia** (en árabe : *al-Jamhuriya at-Tunisia*, الجمهورية التونسية), é un país árabe de África do norte, limitado polo Mediterráneo. É un país do Magreb, coma Marrocos, Mauritania, Alxeria e Libia. Situada no norte do país, a súa capital é Tunes.

Coa independencia o 20 de marzo do 1956, unha asemblea constituínte foi elixida, que aboliu a monarquía bey da dinastía huseinita no poder desde 1705 e proclamou a república o 25 de xullo do 1957 con Habib Bourguiba coma presidente.

Tunisia é un destino popular dos turistas europeos que visitan Hamamato, Monastir, Souse e o Porto El-Kantaoui, o deserto do Sáhara no sur, e os sitios arqueolóxicos coma Cartago ou Dougga.

## Historia 
Tunisia está poboada desde a prehistoria. Os seus primeiros habitantes coñecidos son os bérberes.
* 814 A.C.: Fundación de Cartago por colonos fenicios, conducidos pola raíña Dido. A nova cidade desenvólvese axiña, converténdose nunha potencia que inqueda a Roma.
* 264 - 146 A.C.: Tres guerras contra Roma, pasadas á posteridade baixo o nome das guerras púnicas, dando lugar, entre outras, á fantástica expedición conducida por Haníbal que atravesa os Alpes cos seus elefantes (218 - 202 A. C). Estas guerras rematan coa derrota de Cartago. 
* 146 A.C. - 439: Establecemento da primeira colonia romana, *Africa*. O país coñece unha grande prosperidade. Desenvólvense a agricultura e a urbanización.
### Vándalos e Bizantinos 
* 439: Conquista de Cartago polos Vándalos. 
* 533: Toma de Cartago polos Bizantinos. 
### Era árabe-musulmá 
miniatura|esquerda|Mapa de Tunisia
* 647-698: Comezo da era árabe-musulmá. Fundación de Kairouan por Oqba Ibn Nafaa (en 670) e toma de Cartago polos árabes no 698.
* 800-909: Expansión do islam e establecemento da dinastía dos Aghlabidos (construción da mesquita de Zitouna de Tunis). Kairouan é entón o centro político e intelectual do Magreb.
* 909-1159: Dinastías fatimida e zirida. Mahdia, fundada en 921, convértese na capital do país.
* 1159-1230: Os Almohades unen os país do Magreb e a Andalucía musulmá.
* 1236: Os Hafsides, vasalos dos Almohades, decláranse independentes e fundan unha nova dinastía en Tunisia que reina ata o 1574. 
* 1574: A Tunisia é anexada ao Imperio Otomán. 
* 1705: Fundación da dinastía huseinita (botada o 25 de xullo do 1957).

### Protectorado francés 
miniatura|Tunisia vista desde satélite
1881-1956: Protectorado francés, establecido o 12 de maio de 1881. A resistencia anticolonial dura durante practicamente a totalidade dos 75 anos da dominación francesa.

### Independencia 
O 20 de marzo de 1956 Tunisia obtén a independencia. O 25 de xullo de 1957 proclamouse a república, nomeándose a Habib Bourguiba presidente da Tunisia independente.

O 1 de xuño de 1959 adoptouse a primeira constitución republicana.

O 15 de outubro de 1963 as tropas francesas evacuaron Bizerte, a súa última base no país.

O 7 de novembro de 1987 o primeiro ministro Zina el-Abidina Ben Ali depuxo o presidente Bourguiba, xulgado por incapacidade de continuar as súas funcións.

O 14 de xaneiro de 2011 un levantamento popular depuxo o presidente Ben Ali e mandouno ao exilio a Arabia Saudita.

## División administrativa 
miniatura|dereita|200px|Provincias de Tunisia

Tunisia atópase dividida en 24 provincias:

 Ariana
 Béja
 Ben Arous
 Bizerte
 Gabès
 Gafsa
 Jendouba
 Kairouan
 Kasserine
 Kebili
 Kef
 Mahdia

 Manouba
 Medenine
 Monastir
 Nabeul
 Sfax
 Sidi Bou Zid
 Siliana
 Sousse
 Tataouine
 Tozeur
 Tunis
 Zaghouan

As provincias están divididas en 264 " delegacións" ou "distritos" (*mutamadiyat*), e subdivididos en municipios (''shaykhats' ') e sectores (*imadats*).

## Política 
**Gobernantes dende 1957:**
* Habib Bourgiba (1957-1987)
* Zine al-Abidine Ben Alí (1987-2011)

## Xeografía 
## Economía 
## Notas